Gebai fir ëffentlech Verwaltungen (Belval)

D'Gebai fir ëffentlech Verwaltungen op Belval ass e 60 m héicht Gebai mat 15 Stäck, an deem op enger Fläch vun 18.000 Quadratmeter zanter Dezember 2012 d'Ëmweltverwaltung, d'Waasserwirtschaftsamt, d'national Dateschutzkommissioun an de Fonds Belval hir Büroen hunn. Verdeelung 2. - 6. Stack: Waasserwirtschaftsamt; 7. Stack: National Dateschutzkommissioun; 8. - 12. Stack: Ëmweltamt; 13. - 15. Stack: Fonds Belval. D'Verwaltungsgebai steet um Belval, op der Héichuewenterrass, ëstlech nieft der Rockhal, an der Avenue du Rock'n'Roll. D'Pläng ware vum Architektebüro Bruck & Weckerle, d'Bauaarbechten hunn am September 2009 ugefaangen. Am Ganze goufe 14.000 Kubikmeter Buedem ewechgeholl an ë. a. 7.000 m³ Bëtong an 1.150 Tonne Stol verschafft. Et goufen dofir 57.073.000 Euro investéiert. Den 18. Mäerz 2013 hunn d'Ministere Claude Wiseler, Marco Schank, Jean-Marie Halsdorf a Mars Di Bartolomeo d'Gebai ageweit. Kuckt och Héich Konstruktiounen zu Lëtzebuerg Um Spaweck Referenzen